Wenke vir ’n lekker BraaidagMôre is nasionale Erfenisdag, wat ook onder Suid-Afrikaners bekend staan as Braaidag. Dit is ŉ dag wat Suid-Afrika en sy mense vier, ŉ dag van samesyn en eenheid waarop duisende mense oor die hele land bymekaar gaan kom rondom ŉ braaivleisvuur. Die bekende aansteker-handelsmerk BIC bied vanjaar ŉ paar wenke vir ŉ lekker Braaidag: Kies die regte plek Die plek waar jou braai gehou word, is van uiterste belang. As jy nie genoeg ruimte by jou huis het om almal te akkommodeer nie, gebruik een van Suid-Afrika se pragtig parke, oorde of gemeenskaplike braaiplekke. ŉ Oop area in die natuur is perfek om jou gaste genoeg plek te gee om Braaidag behoorlik te geniet. Fokus op die vuur Die soort hout wat jy gebruik kan ŉ groot impak op jou braai-ervaring hê. Rooikranshout brand vinnig en maak fantastiese kole, terwyl wingerdstompe goed werk om ŉ vuur mee te begin en heerlike geur aan jou kos gee. As dit een van die eerste vure is wat jy self moet aansteek, sal houtskool help om die proses makliker aan die gang te kry. Maak nie saak wat jy kies nie, moet net nie die vuuraanstekers vergeet nie. Dink aan vleis … (of nie) Suid-Afrika het ŉ verskeidenheid opsies vir vleis op die vuur, soos boerewors, skaaptjoppies, hoenderboudjies, snoek, ribbetjies en biefstuk, maar moenie vergeet van al die vegetariese opsies vir vriende wat dalk nie vleis eet nie. Indien jy wel vleis eet, maak seker om dit vooraf te marineer en hou die verkillende braaitye vir verskillende vleissoorte in gedagte. Bykos Bykos is wat ŉ Suid-Afrikaanse braai so lekker maak. Laat jou gedagtes gaan en maak roosterkoek, braaibroodjies, mieliepap, aartappelgebak, koolslaai of enigiets anders wat jou hart begeer. Jy kan selfs nagereg oor die vuur maak! Klik hier vir ŉ lekker Peppermint Crisp- “braaipie”-resep. Drinkgoed ŉ Braai is nie ŉ braai sonder ŉ paar drankies nie. Of jy nou alkohol drink of nie, ŉ paar verfrissende drankies is altyd welkom. Voel ook vry om jou gaste te vra om hul eie drankies te bring, maak net seker jy het genoeg ys! Onthou die dag Daar is min dae soos Braaidag, wanneer jy net met gemak kan terugsit in jou vriende en familie se geselskap. Neem dit in en sit jou selfoon en rekenaar af. Die enigste goeie rede om jou selfoon uit te haal is om ŉ foto te neem om die dag mee te onthou.